4 หุ้นมาแรงแซงทางโค้ง
อย่างง! ซึ่งถือเป็นประวัติศาสตร์ครั้งใหม่ ของราคาหุ้นพุ่งแรง... หลังพบว่ามีหุ้นในกลุ่ม SET 4 ตัวแรกโผล่มาเป็นหุ้นที่ไม่เคยอยู่ในการจัดอันดับ แต่ล่าสุดกลับขึ้นมาเฉิดฉาย อย่างผิดหูผิดตาได้ในช่วงเดือนมิถุนายน 2559 ด้วยราคาหุ้นพุ่งแรงเกิน 50% ได้อย่างน่าทึ่งสุดๆ
9 ก.ค. 2559

อย่างง! ซึ่งถือเป็นประวัติศาสตร์ครั้งใหม่ ของราคาหุ้นพุ่งแรง… หลังพบว่ามีหุ้นในกลุ่ม SET 4 ตัวแรกโผล่มาเป็นหุ้นที่ไม่เคยอยู่ในการจัดอันดับ แต่ล่าสุดกลับขึ้นมาเฉิดฉาย อย่างผิดหูผิดตาได้ในช่วงเดือนมิถุนายน 2559 ด้วยราคาหุ้นพุ่งแรงเกิน 50% ได้อย่างน่าทึ่งสุดๆ
มาแรงแซงทางโค้ง “ฝุ่นตลบ” แบบงง สามารถดึงดุดนักลงทุนให้เข้าไปไล่ราคาอย่างน่ามหัศจรรย์ แทนที่นักลงทุนจะไปไล่ราคาหุ้นที่คุ้นเคย 
นี่อาจเป็นเพราะ BAT-3K, Q-CON, TFD และ SAPPE เริ่มมีเสน่ห์ หรือต้องมีอะไรบางอย่างที่ทำให้นักลงทุนสนใจก็เป็นแน่
เพราะไม่นั้น BAT-3Kราคาหุ้นจะปรับตัวขึ้นมากถึง 74.38%ภายใน 1 เดือน หรืออาจรับอานิสงค์จากเรื่องโครงการรถคันแรก โดยเฉพาะกลุ่มอีโคคาร์ ถึงเวลาที่จะต้องเปลี่ยนแบตเตอรี่ใหม่แล้ว เพราะแบตเตอรี่มีอายุแค่ 18-24 เดือน โดยคาดว่ารถยนต์จากโครงการรถคันแรกเหล่านี้จะมาทยอยเปลี่ยนแบตเตอรี่กันในปีนี้ไปจนถึงปีหน้า ตรงนี้อาจจะเป็นปัจจัยที่เข้ามาช่วยหนุนยอดขายแบตเตอรี่ได้
ส่วนของ Q-CONราคาหุ้นปรับตัวขึ้นมากถึง 70%เป็นการปรับตัวขึ้นอย่างไร้สาเหตุ เพราะเป็นการไล่ราคาของคนบางกลุ่มก็เป็นได้ เพราะทางบริษัทก็เคยชี้แจงแล้วว่า บริษัทไม่มีพัฒนาการใดๆ ที่มีนัยสำคัญ
ทางด้านTFDราคาหุ้นปรับตัวขึ้นมากถึง 63.33%ซึ่งคาดเป็นการเข้าซื้อหุ้นด้วยปัจจัยพื้นฐานของหุ้น TFD เริ่มเข้าสู่ช่วงเทิร์นอะราวด์และจะเติบโตต่อเนื่องไปอีก 3 ปีข้างหน้า โดยมั่นใจว่าผลการดำเนินงานปี 2559 จะออกมามีกำไร เนื่องจากธุรกิจหลักทั้ง 3 ได้แก่ ธุรกิจนิคมอุตสาหกรรม ธุรกิจอสังหาริมทรัพย์ และธุรกิจโรงงานและคลังสินค้าให้เช่า เติบโตได้ดี โดยเฉพาะในครึ่งหลังปี 2559 จะเริ่มรับรู้รายได้จากทั้ง 3 ธุรกิจอย่างโดดเด่น
ขณะที่ SAPPEราคาหุ้นปรับตัวขึ้น 51.41% นี่อาจเป็นเพราะนักลงทุนเริ่มมีความเชื่อมั่นผู้บริหารที่ระบุว่าแนวโน้มผลประกอบการในช่วงไตรมาส 2/59 ว่า รายได้และกำไร มีแนวโน้มที่จะเพิ่มขึ้นอย่างต่อเนื่อง โดยจะเน้นการขยายตลาดต่างประทศเป็นหลัก พร้อมกับปีนี้คาดว่าจะมีการเปิดตัวรสชาติใหม่รวมไม่เกิน 15 รสชาติ ซึ่งการเปิดตัวรสชาติใหม่จะช่วยให้รายได้เติบโตไปตามเป้าหมาย พร้อมกับยังมั่นใจว่ากำไรทั้งปีจะมากกว่าปีก่อน 300.55 ล้านบาท
ทั้ง 4 หุ้น นับว่าเป็นหุ้นน่าใหม่ในวงการ “ราคาหุ้นพุ่งแรง” ที่น่าจับตาความเคลื่อนไหวต่อไป ว่าจะไปต่อ หรือจบแค่เดือนเดียว!
…
 
ตัวอย่างหุ้นกลุ่ม SET ปรับตัวขึ้นแรงประจำเดือนมิถุนายน 2559
 